Magnus Hellberg

Magnus Hellberg (sündinud 4. aprillil 1991 Uppsalas) on Rootsi jäähokimängija, kes mängib väravavahina NHL-i klubis Ottawa Senators.

Ta alustas klubikarjääri Almtuna IS-is. Rootsi kõrgliigas debüteeris ta hooajal 2011–12 Frölunda HC-s.

2011. aastal valis Nashville Predators ta NHL-i draftis 38. valikuna. Põhja-Ameerikas mängis Hellberg aastatel 2012–2017. Suurem osa ajast mängis ta American Hockey League'is (AHL), esmalt kolm hooaega Milwaukee Admiralsis ja seejärel kaks hooaega Hartford Wolf Packis. 2015. aastal osales ta AHL-i tähtede mängul. NHL-is pääses Hellberg väljakule ühes mängus Predatoris meeskonnas ja kolmes mängus New York Rangersi meeskonnas.

2017. aastal liitus ta KHL-i klubiga Kunluni Red Star. 2018. aasta mais liitus ta Peterburi SKA-ga. Aastatel 2018 ja 2019 valiti Hellberg KHL-i tähtede mängule. 2021. aasta juunis sõlmis ta üheaastase lepingu HK Sotšiga.

2022. aasta aprillis naasis Hellberg Põhja-Ameerikasse, sõlmides üheaastase lepingu NHL-i klubiga Detroit Red Wings."Red Wings sign goaltender Magnus Hellberg to one-year deal". nhl.com. 13.4.2022. Vaadatud 6.5.2022 2022. aasta juulis sõlmis ta lepingu Seattle Krakeniga, kuid pärast Krakeni treeninglaagrist osalemist talle Krakenis väravavahi kohta ei pakutud. Sama aasta oktoobris liitus ta Ottawa Senatorsiga.

2018. aastal tuli Hellberg Rootsi jäähokikoondise koosseisus maailmameistriks.

 Viited 

 Välislingid 
 Magnus Hellberg NHL.com lehel
 Magnus Hellberg KHL.ru lehel
 Magnus Hellberg hockeydb.com lehel

Kategooria:Rootsi jäähokiväravavahid
Kategooria:Frölunda HC mängijad
Kategooria:Örebro HK-i mängijad
Kategooria:Nashville Predatorsi mängijad
Kategooria:New York Rangersi mängijad
Kategooria:Detroit Red Wingsi mängijad
Kategooria:Kunluni Red Stari mängijad
Kategooria:Peterburi SKA mängijad
Kategooria:HK Sotši mängijad
Kategooria:Sündinud 1991